ከ4 ሺህ በላይ የሚሆኑ የሀገር መከላከያና የፖሊስ ሰራዊት አባላት የአንድነት ፓርክን ጎበኙ
ከ4 ሺህ በላይ የሚሆኑ የሀገር መከላከያና የፖሊስ ሰራዊት አባላት የአንድነት ፓርክን ጎበኝተዋል፡፡በደማቅ ሁኔታ ተመርቆ የተከፈተው የአንድነት ፓርክ በ2 ሺህ የሃገር መከላከያ እና በ2 ሺህ የፖሊስ ሰራዊት አባላትን በማስጎብኘት ስራውን በይፋ ጀምሯል፡፡መደበኛ የክፍያ ጉብኝት ከሚጀምርበት ከመጪው ሰኞ በፊት ፓርኩን እንዲጎበኙ ከተመረጡት የህብረተሰብ ክፍሎች ውስጥ የሃገር መከላከያ እና የፖሊስ ሰራዊት አባላት በፓርኩ ውስጥ የሚገኙ የተለያዩ የቱሪስት መስህቦችን ተዟዙረው ሲጎበኙ ውለዋል፡፡በመጪዎቹ ሁለት ቀናትም አካል ጉዳተኞች፣ አረጋውያን፣ የጎዳና ተዳዳሪዎች እና ታዳጊ ህፃናት ፓርኩን ቅድሚያ ወስደው ከሚጎበኙት የህብረተሰብ ክፍሎች ውስጥ ይገኙበታል ተብሏል፡፡የአንድነት ፓርክን ለመጎብኘት የሚፈልግ ማንኛውም ሰው ማንነቱን የሚገልጽ መታወቂያ ይዞ መገኘት ሲኖርበት በተጨማሪም ከዚህ በታች የተዘረዘሩትን ቅድመሁኔታዎች ካላሟሉ ፓርኩን መጎብኘት አይችሉም።የሚከለከልጎብኚዎች ይዘው መምጣት የሌለባቸው ነገሮች።
– ስለት
– ተቀጣጣይ ቁሶች
– የጦር መሳሪያዎች
– ምግብ መጠጦች እና ጣፋጭ ነገሮች
– ማስቲካ
– የመዋቢያ ቁሶች
– የግል ካሜራዎች
– ስልኮች ታብሌቶች እና ማንቸውንም የምስልና ድምጽ መቅረጫ መሳሪያዎችን
– ሲጋራ እና አደንዛዥ ዕጾችስነምግባርበፓርኩ ውስጥ ማድረግ የተከለከሉ ተግባራትና ባህሪያት።
– መጮህና መረበሽ
– ከአስጎብኚ ውጪና ከተመደቡበት የጉብኝት ቡድን ውጪ መንቀሳቀስ
– በታሪካዊ ህንጻዎቹ ላይ መደገፍ
– ቅርሶችንና እንስሳትን መነካካት
– እንስሳትን ከተፈቀደው ቦታ ውጪ መቅረብ
– እንስሳትን መመገብ
– እንስሳትን ማስቆጣት (ጠጠር መወርወር፣ በአካላዊ እንቅስቃሴ ማስፈራራት፣ አላስፈላጊ ድምጽ ማውጣት)
– ከተቀመጡ የቆሻሻ ማስወገጃ እቃ ውጪ ቆሻሻ መጣል
– ሲጋራና ሌሎች አደንዛዥ እጾችን መጠቀም
– የቤት እንስሳትን ይዞ መምጣት
– መንገድ ከተበጀለት ዉጪ መራመድ እና አጥሮችን ከልክ በላይ መጠጋትም ሆነ መደገፍ
– ማንኛዉንም በ ፓርኩ የሚገኝ የኤሌትሮኒክስ ቁስ ያለፍቃድ መንካት(ምንጭ፡-አንድነት ፓርክ)